ddrg/super_eurlex huggingface dataset:
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας για τη συμμετοχή της Δημοκρατίας της Ουγγαρίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/586/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 9 Οκτωβρίου 2000.

(5) Η συμφωνία που αναφέρεται στην παρούσα απόφαση θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Ουγγαρίας για τη συμμετοχή της Δημοκρατίας της Ουγγαρίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) ΕΕ C 120 E της 24.4.2001, σ. 243.

(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Πολωνίας για τη συμμετοχή της Δημοκρατίας της Πολωνίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/583/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 16 Νοεμβρίου 2000.

(5) Η συμφωνία που αναφέρεται στην παρούσα απόφαση θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Πολωνίας για τη συμμετοχή της Δημοκρατίας Πολωνίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) ΕΕ C 120 E της 24.4.2001, σ. 211.

(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).
Απόφαση της Επιτροπής

της 20ής Ιουνίου 2001

για τη σύναψη συμφωνίας για την τροποποίηση της συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου

[κοινοποιηθείσα υπό τον αριθμό Ε(2001) 1632]

(2001/581/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 94/184/ΕΚ του Συμβουλίου, της 24ης Ιανουαρίου 1994, για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου(1), και ιδίως το άρθρο 3,

τη συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου, η οποία υπεγράφη στις Βρυξέλλες και στην Καμπέρα, αντιστοίχως, στις 26 και 31 Ιανουαρίου 1994(2), όπως τροποποιήθηκε από τη συμφωνία της 24ης Φεβρουαρίου 2000(3), και ιδίως το άρθρο 17 παράγραφος 2,

Εκτιμώντας τα ακόλουθα:

(1) Η Επιτροπή διαπραγματεύθηκε, εξ ονόματος της Κοινότητας, τροποποίηση της εν λόγω συμφωνίας που αποσκοπούσε στο να παραταθεί, έως τις 30 Ιουνίου 2002, η προσωρινή εξουσιοδότηση που παραχωρήθηκε στους αυστραλιανούς οίνους οι οποίοι υφίστανται επεξεργασία με ιοντεναλλακτικές ρητίνες.

(2) Η επιτροπή διαχείρισης οίνων δεν διατύπωσε γνώμη στην προθεσμία που όρισε ο πρόεδρος της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εξ ονόματος της Κοινότητας η συμφωνία με την οποία τροποποιείται η συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση και η συμφωνία που αναφέρεται στο άρθρο 1 δημοσιεύονται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Ιουνίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 86 της 31.3.1994, σ. 1.

(2) ΕΕ L 86 της 31.3.1994, σ. 3.

(3) ΕΕ L 60 της 7.3.2000, σ. 24.
Απόφαση της Επιτροπής

της 4ης Μαΐου 2001

για την τέταρτη τροποποίηση της απόφασης 2000/248/ΕΚ σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2001) 1172]

(Κείμενο που παρουσιάζει ενδιαφέρον για τον ΕΟΧ)

(2001/392/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ(1), όπως τροποποιήθηκε τελευταία από την απόφαση 95/176/ΕΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2000/169/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές του Καναδά και της Ελβετίας ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, αντιστοίχως, δύο και ενός πρόσθετων κέντρων επιλογής σπέρματος ιπποειδών.

(3) Είναι σκόπιμο να τροποποιηθεί ο κατάλογος υπό το φως των νέων στοιχείων που ελήφθησαν από την τρίτη χώρα και να τονιστούν οι τροποποιήσεις στο παράρτημα για λόγους σαφήνειας.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/248/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Μαΐου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 117 της 24.5.1995, σ. 23.

(3) ΕΕ L 94 της 14.4.2000, σ. 35.

(4) ΕΕ L 60 της 1.3.2001, σ. 62.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση του Συμβουλίου

της 8ης Μαρτίου 2001

για την έγκριση της σύναψης, από την Επιτροπή, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης

(2001/411/Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,

την πρόταση της Επιτροπής,

Εκτιμώντας τα ακόλουθα:

(1) Η συμφωνία συνεργασίας στην ειρηνική χρήση της πυρηνικής ενέργειας μεταξύ της Ευρωπαϊκής Κοινότητας Ατομικής Ενέργειας και των Ηνωμένων Πολιτειών της Αμερικής, που υπεγράφη στις Βρυξέλλες στις 7 Νοεμβρίου 1995 και στις 29 Μαρτίου 1996(1), προβλέπει συνεργασία στην πυρηνική έρευνα και ανάπτυξη, συμπεριλαμβανομένης της έρευνας για την ελεγχόμενη θερμοπυρηνική σύντηξη.

(2) Η Επιτροπή, σύμφωνα με τις οδηγίες του Συμβουλίου της 10ης Απριλίου 2000, διεξήγαγε διαπραγματεύσεις για συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης.

(3) Θα πρέπει να εγκριθεί από την Επιτροπή, η σύναψη της συμφωνίας,

ΑΠΟΦΑΣΙΖΕΙ:

Άρθρο μόνο

Εγκρίνεται η σύναψη, από την Επιτροπή, για λογαριασμό και εξ ονόματος της Κοινότητας, της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή, και του Υπουργείου Ενέργειας των Ηνωμένων Πολιτειών της Αμερικής στον τομέα της έρευνας και ανάπτυξης της ενέργειας σύντηξης.

Το κείμενο της συμφωνίας επισυνάπτεται στην παρούσα απόφαση(2).

Βρυξέλλες, 8 Μαρτίου 2001.

Για το Συμβούλιο

Ο Πρόεδρος

K. Larsson

(1) ΕΕ L 120 της 20.5.1996, σ. 1.

(2) Βλέπε σελίδα 80 της παρούσας Επίσημης Εφημερίδας.
Απόφαση της Επιτροπής

της 27ης Απριλίου 2001

για καθορισμό του ανώτατου ποσού της ενίσχυσης που χορηγείται στην ιδιωτική αποθεματοποίηση ελαιολάδου στο πλαίσιο του τρίτου επιμέρους διαγωνισμού που προβλέπεται από τον κανονισμό (ΕΚ) αριθ. 327/2001

[κοινοποιηθείσα υπό τον αριθμό Ε(2001) 892]

(Τα κείμενα στην ισπανική και την ελληνική γλώσσα είναι τα μόνα αυθεντικά)

(2001/362/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 12 α,

Εκτιμώντας τα ακόλουθα:

(1) Σύμφωνα με τον κανονισμό (ΕΚ) αριθ. 327/2001 της Επιτροπής, της 16ης Φεβρουαρίου 2001, σχετικά με την έγκριση σύναψης συμβάσεων ιδιωτικής αποθεματοποίησης για το ελαιόλαδο και την προκήρυξη διαγωνισμού περιορισμένης διάρκειας για τις σχετικές ενισχύσεις(3), στους οργανισμούς που προβλέπονται στο άρθρο 1 του εν λόγω κανονισμού επιτρέπεται να συνάψουν συμβάσεις ιδιωτικής αποθεματοποίησης για το παρθένο και το εξαιρετικά παρθένο ελαιόλαδο που τίθενται σε εμπορία από αυτούς.

(2) Προκηρύσσεται διαγωνισμός περιορισμένης διάρκειας. Προκηρύσσονται τέσσερις επιμέρους διαδοχικοί διαγωνισμοί από την 1η Μαρτίου 2001. Ο πρώτος επιμέρους διαγωνισμός περιοριζόταν στις ομάδες παραγωγών και στις ενώσεις των ομάδων αυτών που προβλέπονται από το άρθρο 12 α πρώτο εδάφιο δεύτερη φράση του κανονισμού αριθ. 136/66/ΕΟΚ. Οι τρείς επόμενοι επιμέρους διαγωνισμοί προκηρύσσονται για όλους τους εγκεκριμένους εμπορευόμενους που αναφέρονται στο άρθρο 3 παράγραφος 1 του κανονισμού (ΕΚ) αριθ. 2768/98 της Επιτροπής, της 21ης Δεκεμβρίου 1998, σχετικά με το καθεστώς χορήγησης ενισχύσεων για την ιδιωτική αποθεματοποίηση ελαιολάδου(4).

(3) Στο άρθρο 12 α του κανονισμού αριθ. 136/66/ΕΟΚ, προβλέπεται η χορήγηση ενίσχυσης για την υλοποίηση των συμβάσεων αποθεματοποίησης. Λόγω των προσφορών που έγιναν στο τρίτο επιμέρους διαγωνισμό και λαμβάνοντας υπόψη τις δυνατότητες να συμβάλλουμε σημαντικά στην ομαλοποίηση της αγοράς, πρέπει να καθορισθεί το ποσό της εν λόγω ενίσχυσης.

(4) Το μέτρο που προβλέπεται στην παρούσα απόφαση είναι σύμφωνο με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον τρίτο επιμέρους διαγωνισμό που προβλέπεται στο άρθρο 3 του κανονισμού (ΕΚ) αριθ. 327/2001, το ανώτατο ποσό της ενίσχυσης που αναφέρεται στο άρθρο 12 α του κανονισμού αριθ. 136/66/ΕΟΚ καθορίζεται ως εξής:

Παρθένο ελαιόλαδο ή εξαιρετικά παρθένο ελαιόλαδο:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στο Βασίλειο της Ισπανίας και στην Ελληνική Δημοκρατία.

Βρυξέλλες, 27 Απριλίου 2001.

Για την Επιτροπή

Franz Fischler

Μέλος της Επιτροπής

(1) ΕΕ 172 της 30.9.1966, σ. 3025/66.

(2) ΕΕ L 328 της 23.12.2000, σ. 2.

(3) ΕΕ L 48 της 17.2.2001, σ. 9.

(4) ΕΕ L 346 της 22.12.1998, σ. 14.
Απόφαση του Συμβουλίου

της 24ης Απριλίου 2001

για εξουσιοδότηση της Πορτογαλικής Δημοκρατίας να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής

(2001/346/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,

την πρόταση της Επιτροπής,

Εκτιμώντας τα ακόλουθα:

(1) Η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Δημοκρατίας της Νοτίου Αφρικής, που υπεγράφη στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών. Αυτή η συμφωνία, εν συνεχεία, παραμένει σε ισχύ για αόριστο χρονικό διάστημα, αν δεν καταγγελθεί με προειδοποίηση δώδεκα μηνών.

(2) Το άρθρο 354 παράγραφος 2 της πράξης προσχώρησης του 1985 προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει η Πορτογαλική Δημοκρατία με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.

(3) Δυνάμει του άρθρου 354 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο. Η προαναφερθείσα συμφωνία παρετάθη μέχρι τις 9 Απριλίου 2001(1).

(4) Θα πρέπει να επιτραπεί στην Πορτογαλική Δημοκρατία να ανανεώσει, έως τις 9 Απριλίου 2002, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία εξουσιοδοτείται να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 9 Απριλίου 1979.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Λουξεμβούργο, 24 Απριλίου 2001.

Για το Συμβούλιο

Ο Πρόεδρος

M. Winberg

(1) ΕΕ L 285 της 10.11.2000, σ. 19.
Απόφαση της Επιτροπής

της 30ής Μαρτίου 2001

σχετικά με την τροποποίηση της απόφασης 1999/283/ΕΚ όσον αφορά τους όρους υγειονομικού ελέγχου και κτηνιατρικών πιστοποιητικών που απαιτούνται για την εισαγωγή νωπών κρεάτων από ορισμένες αφρικανικές χώρες ώστε να ληφθεί υπόψη η υγειονομική κατάσταση στη Σουαζιλάνδη

[κοινοποιηθείσα υπό τον αριθμό Ε(2001) 963]

(Κείμενο που παρουσιάζει ενδιαφέρον για τον ΕΟΧ)

(2001/297/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, όσον αφορά τα υγειονομικά προβλήματα και τον υγειονομικό έλεγχο κατά την εισαγωγή βοοειδών, χοίρων, αιγοπροβάτων, νωπών κρεάτων ή προϊόντων με βάση το κρέας προερχόμενων από τρίτες χώρες(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 14 παράγραφος 3 και το άρθρο 22,

Εκτιμώντας τα ακόλουθα:

(1) Οι όροι υγειονομικού ελέγχου και κτηνιατρικής πιστοποίησης που απαιτούνται για τις εισαγωγές νωπών κρεάτων από ορισμένες αφρικανικές χώρες ορίζονται στην απόφαση 1999/283/ΕΚ της Επιτροπής(3), όπως τροποποιήθηκε τελευταία από την απόφαση 2001/164/ΕΚ(4).

(2) Η πραγματοποίηση εισαγωγών νωπού κρέατος από τη Σουαζιλάνδη ήταν δυνατή εφόσον η χώρα αυτή είχε αναγνωριστεί από την Ευρωπαϊκή Κοινότητα ως επίσημα απαλλαγμένη από τον αφθώδη πυρετό.

(3) Στις 22 Δεκεμβρίου 2000 επιβεβαιώθηκε η εμφάνιση κρούσματος αφθώδους πυρετού στη Zinyane Dip Tank στην περιοχή Northern Hhohho στην απαλλαγμένη περιοχή της Σουαζιλάνδης.

(4) Η επιδημιολογική κατάσταση δεν επιτρέπει την εφαρμογή περιφερειακών μέτρων με σκοπό να αναγνωριστεί ένα τμήμα της χώρας ως απαλλαγμένο από τον αφθώδη πυρετό.

(5) Η κατάσταση αυτή μπορεί να θέσει σοβαρά σε κίνδυνο το ζωικό κεφάλαιο της Κοινότητας λαμβανομένων υπόψη των εισαγωγών προϊόντων δίχηλων ζώων.

(6) Συνεπώς, οι εισαγωγές στην ΕΚ κρέατος από είδη που μπορούν να μολυνθούν από τον αφθώδη πυρετό από τη Σουαζιλάνδη πρέπει να απαγορευθούν.

(7) Η απόφαση 1999/283/ΕΚ της Επιτροπής πρέπει να τροποποιηθεί αναλόγως.

(8) Η παρούσα απόφαση θα επανεξετασθεί βάσει της εξέλιξης της κατάστασης της νόσου.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ

Άρθρο 1

Το παράρτημα II της απόφασης 1999/283/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Μαρτίου 2001.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 110 της 28.4.1999, σ. 16.

(4) ΕΕ L 58 της 28.2.2001, σ. 40.

ΠΑΡΑΡΤΗΜΑ

"ΠΑΡΑΡΤΗΜΑ II

ΥΠΟΔΕΙΓΜΑΤΑ ΑΠΑΙΤΟΥΜΕΝΩΝ ΥΓΕΙΟΝΟΜΙΚΩΝ ΠΙΣΤΟΠΟΙΗΤΙΚΩΝ

>ΘΕΣΗ ΠΙΝΑΚΑ>"
Απόφαση της Επιτροπής

της 18ης Απριλίου 2001

για την τροποποίηση, για έβδομη φορά, της απόφασης 2001/172/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο

[κοινοποιηθείσα υπό τον αριθμό Ε(2001) 1134]

(Κείμενο που παρουσιάζει ενδιαφέρον για τον ΕΟΧ)

(2001/318/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Ως επακόλουθο της εκδήλωσης εστιών αφθώδους πυρετού στο Ηνωμένο Βασίλειο, η Επιτροπή εξέδωσε την απόφαση 2001/172/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο(4), όπως τροποποιήθηκε τελευταία από την απόφαση 2001/316/ΕΚ(5).

(2) Ως επακόλουθο της εκδήλωσης νέων εστιών αφθώδους πυρετού στη Βόρειο Ιρλανδία, οι αρμόδιες αρχές της Βορείου Ιρλανδίας απαγόρευσαν την αποστολή ευπαθών ζώων και μη επεξεργασμένων προϊόντων των ζώων αυτών από ολόκληρη τη Βόρειο Ιρλανδία.

(3) Κρίνεται επομένως σκόπιμο να επεκταθεί η ισχύς των μέτρων που θεσπίστηκαν με την απόφαση 2001/172/ΕΚ σε ολόκληρο το έδαφος της Βορείου Ιρλανδίας.

(4) Η κατάσταση θα επανεξεταστεί κατά τη συνεδρίαση της μόνιμης κτηνιατρικής επιτροπής που είναι προγραμματισμένη για τις 15 και 16 Μαΐου 2001 και τα μέτρα θα προσαρμοστούν, εφόσον κριθεί αναγκαίο.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα I της απόφασης 2001/172/ΕΚ της Επιτροπής οι λέξεις "Μεγάλη Βρετανία και το διαμέρισμα Newry and Mourne στην κομητεία Armagh της Βορείου Ιρλανδίας" αντικαθίστανται από τις λέξεις "Μεγάλη Βρετανία, Βόρειος Ιρλανδία".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Απριλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 62 της 2.3.2001, σ. 22.

(5) Βλέπε σελίδα 72 της παρούσας Επίσημης Εφημερίδας.
Απόφαση του Συμβουλίου

της 26ης Φεβρουαρίου 2001

σχετικά με την υπογραφή και την προσωρινή εφαρμογή της συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Βοσνίας και Ερζεγοβίνης, που μονογραφήθηκε στις Βρυξέλλες στις 24 Νοεμβρίου 2000

(2001/213/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη πρόταση της πρώτης υποπαραγράφου του άρθρου 300 παράγραφος 2,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύθηκε εξ ονόματος της Ευρωπαϊκής Κοινότητας συμφωνία για το εμπόριο κλωστοϋφαντουργικών προϊόντων με τη Βοσνία και Ερζεγοβίνη.

(2) Η συμφωνία μονογραφήθηκε στις 24 Νοεμβρίου 2000.

(3) Με την επιφύλαξη της σύναψής της σε μεταγενέστερη ημερομηνία, η συμφωνία θα πρέπει να υπογραφεί εξ ονόματος της Ευρωπαϊκής Κοινότητας.

(4) Είναι σκόπιμο να εφαρμοστεί η εν λόγω συμφωνία σε προσωρινή βάση από την 1η Μαρτίου 2001 μέχρι την ολοκλήρωση των σχετικών διαδικασιών για την επίσημη σύναψή της, υπό τον όρο αμοιβαίας εφαρμογής της,

ΑΠΟΦΑΣΙΖΕΙ:

Άρθρο 1

Με την επιφύλαξη της σύναψής της σε μεταγενέστερη ημερομηνία, ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν εξ ονόματος της Ευρωπαϊκής Κοινότητας τη συμφωνία για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Βοσνίας και Ερζεγοβίνης.

Άρθρο 2

Υπό τον όρο αμοιβαίας εφαρμογής της, η συμφωνία που αναφέρεται στο άρθρο 1 εφαρμόζεται σε προσωρινή βάση από την 1η Μαρτίου 2001 εν αναμονή της ολοκλήρωσης των διαδικασιών για τη σύναψή της.

Το κείμενο της συμφωνίας επισυνάπτεται στην παρούσα απόφαση.

Βρυξέλλες, 26 Φεβρουαρίου 2001.

Για το Συμβούλιο

Ο Πρόεδρος

A. Lindh